ROMÂNIA

JUDEŢUL SATU MARE

CONSILIUL LOCAL AL

COMUNEI ORAȘU NOU

**HOTĂRÂREA**

**Nr. 76/2021**

**privind aprobarea rezilierii unui contract de închiriere pășune, aflată în proprietatea privată**

 **a comunei Orașu Nou, județul Satu Mare**

Consiliul local al comunei Orasu Nou, judeţul Satu Mare, întrunit în ședință extraordinară, convocată de îndată, în data de 23.12.2021;

Având în vedere :

- Referatul de aprobare al primarului comunei Orașu Nou, înregistrat sub nr. 5974/21.12.2021;

-Raportul de specialitate al Serviciului financiar, achiziții publice și autorizarea desfășurării activității de transport local, înregistrat sub nr. 5975/21.12.2021;

- avizele comisiilor de specialitate ale Consiliului local;

- cererea depusă de d-na Gherman Floare, în calitate de reprezentant legal al GHERMAN FLOARE I.I., cu sediul social în com. Orașu Nou sat Remetea Oașului nr. 226, jud. Satu Mare, înregistrată la Primăria Orașu Nou sub nr. 583/13.12.2021, prin care solicită rezilierea Contractului de închiriere nr. 14/09.05.2017, modificat prin actul adițional nr. 2161/22.05.2017, având ca obiect închirierea pe o perioadă de 7 ani a unei suprafețe de 33 ha pășune comunală, motivată de faptul că este nevoită să vândă animalele din motive de sănătate ale unui membru de familie;

- Prevederile art. 1 alin. 1, art. 3 lit. d, art. 5 alin. 1 din Ordonanța de Urgență nr. 34/2013 privind organizarea, administrarea și exploatarea pajistilor permanente și pentru modificarea și completarea Legii fondului funciar nr. 18/1991, cu modificările și completările ulterioare;

- Prevederile Ordinului nr. 407/2013 privind aprobarea contractelor cadru de concesiune şi închiriere a suprafeţelor de pajişti aflate în domeniul public/privat al comunelor, oraşelor, respectiv al municipiilor, cu modificările și completările ulterioare;

- Prevederile Ordinului Ministrului Agriculturii şi Dezvoltării Rurale nr. 544/2013 privind metodologia de calcul a încărcăturii optime de animale pe hectar de pajişte;

- Prevederile art. 1777 – 1823 din Legea nr. 287/2009 - Codului civil, cu modificările şi completările ulterioare;

- Prevederile art. 354, art. 355, art. 362 alin. 1 și alin. 3 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

- Amenajamentul pastoral al UAT Orașu Nou;

In temeiul prevederilor art. 129 alin. 1, alin. 2 lit. c, alin. 6 lit. a, art. 139 alin. 3 lit. g și art. 196 alin. 1 lit. a din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**HOTĂRĂŞTE**

**Art. 1** Începând cu 01.01.2022 se aprobă rezilierea Contractului de închiriere a pășunii nr. 14/09.05.2017, modificat prin actul adițional nr. 2161/22.05.2017 încheiat cu GHERMAN FLOARE I.I. pentru suprafața de 33 ha pășune, aflată în proprietatea privată a comunei Orașu Nou, județul Satu Mare, motivat de imposiblitatea obiectivă a locatarului de a o exploata, fiind nevoit să vândă animalele din motive de sănătate ale unui membru de familie.

**Art. 2** Cu ducerea la îndeplinire a prevederilor prezentei hotărâri se încredinţează primarul comunei Orașu Nou.

**Art. 3** Prezenta hotărâre se va comunica Instituției Prefectului – Județul Satu Mare, primarului comunei Orașu Nou, Serviciului financiar, achiziții publice și autorizarea desfășurării activității de transport local și se va aduce la cunostiinta publica prin afișare la avizierul primariei și site-ul [www.orasunou.ro](http://www.orasunou.ro).

Orașu Nou la 23.12.2021

Președinte de ședință, Contrasemnează,

 Istvan KOVACS Secretar general,

 Sonia - Teodora Stan

*nr. total al consilierilor în funcție: 13*

*nr. total al consilierilor prezenți: 12*

*nr. total al consilierilor absenți: 1*

*nr. total al consilierilor care participă la dezbateri și la vot: 12*

*voturi pentru: 12*

*voturi împotrivă: 0*

*abțineri: 0*